b'\n_START_ARTICLE_\nBent Otto Hansen\n_START_PARAGRAPH_\nBent Otto Hansen (f\xc3\xb8dt 15. august 1957 i S\xc3\xb8borgg\xc3\xa5rd Sogn, Gladsaxe) dansk forfatter._NEWLINE_Han har udgivet digtsamlingerne Blindfors\xc3\xb8g (2001), Opl\xc3\xb8selige (2006), Beologi (2008), "Nogens" (2009), \'fabulator\' (2011) og krimien Mord p\xc3\xa5 landsholdet (2002). Den 9. februar 2010 udkom hans sk\xc3\xb8nlitter\xc3\xa6re fiktion Jeg kan ikke sove (Books-on-Demand) om m\xc3\xb8det i det terapeutiske rum. Den 16. april 2015 udkom romanen \'Bakken - noget om snakken, kn\xc3\xa6k nakken\' som e-bog og lydbog._NEWLINE_I 2010 fik han Statens Kunstfonds Litteraturudvalgs arbejdslegat p\xc3\xa5 100.000 kr._NEWLINE_Han er \'ottodidakt\' journalist og har v\xc3\xa6ret ansat p\xc3\xa5 Kanal 2 Morgenflimmer, DR P3, Radio Sydkysten, Dagbladet Roskilde Tidende og TV3 Sporten (1991-97) som fodboldkommentator._NEWLINE_Fra og med 2003 har han v\xc3\xa6ret lydbogsindl\xc3\xa6ser af flere end 400 romaner, bl.a. af Dostojevski, Camus, Tolstoj, D\xc3\xbcrrenmatt, Murakami, Nesb\xc3\xb8, Saabye Christensen, Ramsland, Zweick, Hemingway, Scott Fitzgerald, Yates, E.L. Doctorow, Dan Brown, Helgason og Arnald m.fl._NEWLINE_Siden september 2019 er han v\xc3\xa6rt p\xc3\xa5 podcasten \xe2\x80\x98h\xc3\xb8rt - sp\xc3\xb8rg om lydb\xc3\xb8ger\xe2\x80\x99 p\xc3\xa5 podcastudbyderen Podimo.'